Document ID: /roh_data/filtered/fineweb-2-filterrobots_roh.jsonl.gz/39875

In auto che charrava dumengia saira da Cuira en direcziun Malix ha piglià fieu. L'automobilist ha pudì mitschar avant che l'auto è ars or cumplettamain. Automobilists che vegnivan encunter han dà segns che insatge na constettia betg. Sin quai ha l'automobilist tegnì airi ed ha bandunà l'auto.
Ils pumpiers da Cuira èn stads en acziun cun trais vehichels ed en tut 15 persunas. Els han pudì stizzar l'auto sco er in pign e chaglias che avevan piglià fieu. Uschia han ils pumpers impedì ch'il fieu è sa derasà.